Horace Welcome Babcock
Store norske leksikon,Realfag,Astronomi,Astronomi,Personer innen astronomi
Horace Welcome Babcock var en amerikansk astronom som er særlig kjent for sine studier av Solens og stjernenes magnetfelt. Han var astronom ved Mount Wilson-observatoriet og Palomar-observatoriet fra 1946 og direktør for Hale-observatoriene i 1964–1978.
Sammen med sin far, Harold Delos Babcock (1882–1968), oppfant han solmagnetografen som kunne brukes til studier av Solens magnetfelt. Sammen oppdaget de Solens generelle magnetfelt og magnetiske variable stjerner. Babcock oppdaget den aller første magnetiske stjernen, 78 Virginis.Babcock har også studert rotasjonen til galakser, spesielt Andromedagalaksen, og jobbet innen teleskopdesign, hvor han fant opp konseptet adaptiv optikk. På 1970-tallet var han med på å grunnlegge Las Campanas-observatoriet i Chile. Les mer i Store norske leksikon Solen Edwin Hubble